Neytendastofa tók þátt í átaksverkefni á öryggi klifurbúnaðar í samstarfi við önnur eftirlitsstjórnvöld á EES svæðinu . skoðaði Neytendastofa öryggi klifurbúnaðar . Valdar voru fimm vörutegundir sem framleiddar eru sérstaklega til að nota við klifur þ.e. línur , hjálmar , karabínur , klifurbelti og álagsminnkandi útbúnaður sem notaður er við fjallaklifur s.n. „ EAS “ sem einnig er nefnt „ Via ferrata “ . Markmiðið var að hafa vörur frá helstu framleiðendum á þessum markaði auk þess sem valdar voru vörur sem sérstaklega voru markaðssettar sem klifurvörur hjá netverslunum utan Evrópu . Mikill fjöldi vara var skoðaður en af þeim voru 185 vörutegundir sérstaklega valdar til að senda til prófunar . Niðurstöðurnar komu mjög á óvart . Byrjað var á því að skoða merkingar og skjölin sem eiga að fylgja klifurvörunum . Kom í ljós að mikið af vörum eru settar á markað án þess að þeim fylgi viðeigandi upplýsingar . Það eykur verulega hættuna á slysum þar sem hætta er á að búnaðurinn sé ekki notaður á rétt . Af 185 vörum voru 102 ( 55% ) sem vantaði eina eða fleiri merkingar og ekki réttar upplýsingar sem fylgdu vörunni . Jafnframt voru 37 vörur ( 20% ) sem stóðust ekki eina eða fleiri prófanir á vörunni . Af þeim voru 14 klifurvörur þess eðlis að við notkun á vörunum stafaði alvarleg hætta . Við val á prófun var ákveðið að velja þrjár prófunarstofur til að tryggja að um óháðan prófunaraðila væri að ræða sem hefði ekki áður prófað vörur frá sama framleiðanda . Af 30 klifurlínum reyndust sjö ekki vera í lagi og sumar mjög hættulegar . Sem dæmi má nefna eitt atriði sem er prófað þar sem líkt er eftir því að 80 kg manneskja falli . Línan á að þola álagið og halda einstaklingnum uppi . Prófið er endurtekið nokkrum sinnum . Ein línan slitnaði strax við fyrsta fall . Þessi tegund af línu er ekki til í Evrópu heldur var seld á asískri vefsíðu . en hana var hægt að panta til Evrópu . Þrjú klifurbelti rifnuðu við prófanir . Þá brotnuðu fjórar tegundir af hjálmum og tvær tegundir af álagsminnkandi útbúnaði , Via ferrata , reyndust mjög hættulegir við notkun . Í kjölfar átaksins ákváðu framleiðendur og dreifingaraðilar að lagfæra 53 vörutegundir og bæta merkingar og leiðbeiningar , 48 vörur voru teknar af markaði og 24 vörur hafa verið innkallaðar . Búið er að skrá að minnsta kosti 11 vörur í Safety Gate ( RAPEX ) , tilkynningakerfi Evrópu fyrir hættulegar vörur , þ.e. tvær línur , þrjú klifurbelti , fjórar tegundir hjálma og tvær tegundir af Via ferrata . Vart þarf að nefna að það getur bjargað lífum að stoppa sölu á slíkum búnaði sem veitir falskt öryggi . Ráð fyrir neytendur • Veldu klifurbúnað sem hæfir aðstæðum hverju sinni . • Keyptu aðeins búnað sem er CE-merktur og þar sem upplýsingarbæklingur frá framleiðanda fylgir . • Notaðu alltaf búnaðinn eins og leiðbeiningar framleiðanda segja til um . • Athugaðu alltaf búnaðinn áður en þú notar hann . Hentu búnaði sem er slitinn eða skemmdur og endurnýjaðu . Líf þitt liggur við !